b'\n_START_ARTICLE_\nOmramas Mikaelis Aivanovas\n_START_PARAGRAPH_\nOmramas Mikaelis Aivanovas (bulg. Omraam Mikha\xc3\xabl A\xc3\xafvanhov; 1900 m. sausio 31 d. Srpci kaime, Makedonija \xe2\x80\x93 1986 m. gruod\xc5\xbeio 25 d. Fr\xc4\x97jaus mieste, Pranc\xc5\xabzija) buvo \xc5\xbeymus bulgar\xc5\xb3 dvasinis mokytojas.\n_START_SECTION_\nBiografija\n_START_PARAGRAPH_\n1900 m. sausio 31 d. Serpci kaime, Makedonijoje, apie 0 val. 25 min. gim\xc4\x97 Omramas Mikaelis Aivanovas;_NEWLINE__NEWLINE_1907 m. jo kaimas sudegintas graik\xc5\xb3 nacionalist\xc5\xb3; Omramas su mama pasitraukia \xc4\xaf Varn\xc4\x85, kur jo t\xc4\x97vas ie\xc5\xa1kosi darbo;_NEWLINE__NEWLINE_1908 m. mir\xc5\xa1ta jo t\xc4\x97vas;_NEWLINE__NEWLINE_1917 m. \xc4\xafvyksta pirmasis Omramo Mikaelio Aivanovo ir bulgar\xc5\xb3 dvasinio mokytojo Peterio Konstantinovo Denovo (Peter Konstantinov Deunov (1864\xe2\x80\x931944)) susitikimas;_NEWLINE__NEWLINE_1923\xe2\x80\x931931 m. studijuoja ir \xc4\xafgyja universitetin\xc4\xaf i\xc5\xa1silavinim\xc4\x85;_NEWLINE__NEWLINE_1932 m. mokytojo darbas auk\xc5\xa1tesniojoje mokykloje;_NEWLINE__NEWLINE_1935 m. Sofijoje dirba vadovu vienoje auk\xc5\xa1tesniojoje mokykloje;_NEWLINE__NEWLINE_1937 m. liepos 22 d. Omramas Mikaelis Aivanovas atvyksta \xc4\xaf Pary\xc5\xbei\xc5\xb3 skleisti savo mokytojo Peterio Denovo mokym\xc4\x85; 1938 m. sausio 29 d. pirmoji vie\xc5\xa1a paskaita Pary\xc5\xbeiuje;_NEWLINE__NEWLINE_1948 m. sausio 16 d. oficialiai \xc4\xafregistruoja Sevres mieste (Pranc\xc5\xabzija) \xe2\x80\x9eVisuotin\xc4\x99 balt\xc4\x85j\xc4\x85 brolij\xc4\x85\xe2\x80\x9c;_NEWLINE__NEWLINE_1948 m. sausio 21 d. Omramas Mikaelis Aivanovas sulaikomas ir suimamas, kaltinamas davus klaidingus parodymus liudijant \xc5\xa1nipin\xc4\x97jimo byloje; 1950 m. kovo m\xc4\x97n., po 26 m\xc4\x97nesi\xc5\xb3 trukusio \xc4\xafkalinimo, paleid\xc5\xbeiamas, nes \xc4\xafrodoma, jog kaltinimai nepagr\xc4\xafsti;_NEWLINE__NEWLINE_1953 m. suorganizuoja pirm\xc4\x85j\xc4\xaf kongres\xc4\x85 Bonfine (Piet\xc5\xb3 Pranc\xc5\xabzija), Visuotin\xc4\x97s baltosios brolijos susitikim\xc5\xb3 ir veiklos centre;_NEWLINE__NEWLINE_1959 m. i\xc5\xa1vyksta \xc4\xaf Indij\xc4\x85 metams, ten susitinka su \xc4\xafvairiais dvasiniais mokytojais (Neem Karoli Baba, Anandamayi Ma, Swami Shivananda von Rishikesh, Swami Nityananda, Lama Anagarika Govinda, Hanuman Baba ir kt.), Indijoje jam suteikiamas Omramo vardas (vardas Omraam simbolizuoja proces\xc5\xb3 \xc4\xaftvirtinim\xc4\x85, tai simbolis nematomos ir neap\xc4\x8diuopiamos id\xc4\x97jos, kuri turi \xc4\xafsik\xc5\xabnyti \xc5\xbeem\xc4\x97je, kad visas pasaulis j\xc4\x85 pamatyt\xc5\xb3 ir gal\xc4\x97t\xc5\xb3 su ja susilieti);_NEWLINE__NEWLINE_1961 m. \xc4\xafkuria \xc5\xa0veicarijos draugij\xc4\x85 \xe2\x80\x9eVisuotin\xc4\x97 baltoji brolija\xe2\x80\x9c; toliau t\xc4\x99sia keliones po vis\xc4\x85 pasaul\xc4\xaf ir sleid\xc5\xbeia mokym\xc4\x85 iki pat savo mirties;_NEWLINE__NEWLINE_1986 m. gruod\xc5\xbeio 25 d. Omramas Mikaelis Aivanovas mir\xc4\x97.\n_START_SECTION_\nLiterat\xc5\xabra lietuvi\xc5\xb3 kalba\n_START_PARAGRAPH_\nSvarbu pasteb\xc4\x97ti, kad mokytojo Omramo Mikaelio Aivanovo mokymas \xe2\x80\x93 buv\xc4\x99s i\xc5\xa1imtinai tik \xc5\xbeodinis, tod\xc4\x97l daugelis knyg\xc5\xb3 sudarytos remiantis improvizuotomis vie\xc5\xa1omis paskaitomis._NEWLINE_Omramas Mikaelis Aivanovas. Izvoro ra\xc5\xa1t\xc5\xb3 rinkinys. Kas yra dvasinis mokytojas? ISBN 978-609-8050-07-3_NEWLINE__NEWLINE_Omramas Mikaelis Aivanovas. Izvoro ra\xc5\xa1t\xc5\xb3 rinkinys. Laim\xc4\x97s s\xc4\x97klos. ISBN 978-609-8050-15-8_NEWLINE__NEWLINE_Omramas Mikaelis Aivanovas. Izvoro ra\xc5\xa1t\xc5\xb3 rinkinys. Tylos kelias. ISBN 978-609-8050-05-9_NEWLINE__NEWLINE_Omramas Mikaelis Aivanovas. Izvoro ra\xc5\xa1t\xc5\xb3 rinkinys. Psichinis gyvenimas: elementai ir strukt\xc5\xabros. ISBN 2-85566-368-7'